เซ็นทรัล รีเทล คอร์ปอเรชั่น

บริษัท เซ็นทรัล รีเทล คอร์ปอเรชั่น จำกัด (มหาชน) (ย่อ: CRC) เป็นบริษัทมหาชนจำกัดที่ประกอบธุรกิจค้าปลีกในประเทศไทยและประเทศเวียดนาม และเป็นบริษัทเรือธงของกลุ่มเซ็นทรัล เนื่องจากมีรากฐานมาจากห้างสรรพสินค้าเซ็นทรัล โดยบริษัทนี้ก่อตั้งขึ้นเพื่อปรับโครงสร้างการบริหาร และจัดการบริหารภายในของตระกูลจิราธิวัฒน์ และเข้าจดทะเบียนในตลาดหลักทรัพย์แห่งประเทศไทยเมื่อปี พ.ศ. 2563 แทนที่ห้างสรรพสินค้าโรบินสันที่ถูกทำคำเสนอซื้อทั้งหมดและเพิกถอนหลักทรัพย์ออก โดยปัจจุบัน สุทธิสาร จิราธิวัฒน์ บุตรชายคนสุดท้องของเตียง จิราธิวัฒน์ ผู้ก่อตั้งห้างสรรพสินค้าเซ็นทรัล เป็นประธานเจ้าหน้าที่บริหาร

ประวัติ

บริษัท เซ็นทรัลเทรดดิ้ง หรือชื่อการค้า ห้างเซ็นทรัล ก่อตั้งในปี พ.ศ. 2490 โดย เตียง จิราธิวัฒน์ (นี่เตียง แซ่เจ็ง) และ สัมฤทธิ์ จิราธิวัฒน์ (ฮกเส่ง แซ่เจ็ง) บุตรชายคนโต เป็นร้านค้าตึกแถวครึ่งตึกครึ่งไม้ 2 ชั้นขนาด 1 คูหา ปากตรอกกัปตันบุช ย่านสี่พระยา จำหน่ายหนังสือ รวมทั้ง เสื้อผ้าสำเร็จรูป รองเท้า และ เครื่องสำอาง ทั้งสินค้าในประเทศและสินค้านำเข้าจากต่างประเทศเป็นหลัก โดยเซ็นทรัล เป็นกิจการใหม่ ที่สานต่อจากกิจการร้านชำ เข่งเซ่งหลี ย่านบางขุนเทียน ของเตียง จากนั้นใน พ.ศ. 2499 เตียงได้ร่วมทุนกับบุตรชายทั้งสามคน ได้แก่ สัมฤทธิ์, วันชัย และ สุทธิพร เปิดทำการห้างสรรพสินค้าเต็มรูปแบบที่ย่านวังบูรพา (ปัจจุบันคือไชน่าเวิลด์ พาหุรัด) เป็นจุดเริ่มต้นของการขยายสาขาอย่างรวดเร็ว

ห้างเซ็นทรัลจึงได้จัดตั้ง เซ็นทรัล รีเทล คอร์ปอเรชั่น ขึ้นใน พ.ศ. 2533 เพื่อเป็นบริษัทสำหรับดูแลภาพรวมในกลุ่มธุรกิจค้าปลีก โดยภายหลังได้เปิดให้บริการห้างสรรพสินค้าเซน (ปัจจุบันคือห้างสรรพสินค้าเซ็นทรัล แอท เซ็นทรัลเวิลด์) ต่อมาใน พ.ศ. 2538 ได้เข้าซื้อหุ้นส่วนใหญ่ในห้างสรรพสินค้าโรบินสันจากตระกูลอุดมคุณธรรม ภายหลังจากการเข้าซื้อหุ้นส่วนของโรบินสัน ในปีถัดมา เซ็นทรัล รีเทล ได้เริ่มทดลองกระบวนการควบรวมกิจการซ้ำซ้อนของห้างสรรพสินค้าเซ็นทรัลและโรบินสันเข้าด้วยกัน โดยเริ่มจากการปรับแผนกของใช้ภายในบ้าน เครื่องใช้ไฟฟ้า เครื่องเขียน และอุปกรณ์กีฬาให้กลายเป็นห้างสรรพสินค้า เซน โดยเริ่มจากสาขาซีคอนสแควร์ ศรีนครินทร์เป็นสาขาแรก และได้ทดลองเปิดซูเปอร์มาร์เก็ตรูปแบบใหม่ภายใต้ชื่อ เซฟวัน ซูเปอร์มาร์เก็ต ขึ้นเป็นแห่งแรกภายในปีเดียวกัน ก่อนที่ในปีเดียวกัน บริษัทได้จัดตั้งบริษัทร่วมทุนกับกลุ่มทุนรอยัลเอโฮลด์ของเนเธอร์แลนด์ เพื่อซื้อสิทธิ์การบริหารซูเปอร์มาร์เก็ตท็อปส์จากสหรัฐอเมริกา ก่อนเปิดตัว ท็อปส์ ซูเปอร์มาร์เก็ต แห่งแรกที่รอยัลซิตี้อเวนิว ก่อนที่บริษัทจะปรับรูปแบบร้านค้าให้แต่ละร้านไปเน้นสินค้าเฉพาะทางแทนใน พ.ศ. 2540 อันได้แก่ ออฟฟิศดีโป เพาเวอร์บาย ซูเปอร์สปอร์ต และบีทูเอส ในปี พ.ศ. 2544 นอกจากนี้ยังได้มีการเปิดไทวัสดุแห่งแรก และโรบินสันยังได้เปิดโรบินสัน ไลฟ์สไตล์ เซ็นเตอร์ ในปี พ.ศ. 2553

ต่อมากลุ่มเซ็นทรัลได้เข้าซื้อกิจการห้างสรรพสินค้ารินาเชนเต ในประเทศอิตาลี ในปี พ.ศ. 2554 และมอบให้เซ็นทรัล รีเทล คอร์ปอเรชั่น เข้าไปบริหาร จากนั้นยังได้เข้าร่วมลงทุนบริหารแฟมิลี่มาร์ท ในประเทศไทยในปีถัดมา รวมถึงบริษัทยังได้จำหน่ายกิจการบีทูเอส และออฟฟิศดีโป ออกไปให้กับออฟฟิศเมทด้วยวิธีการแลกหุ้นของทั้งสองบริษัท และใน พ.ศ. 2558 ได้มีการเข้าร่วมลงทุนในกิจการเหงียนคิม และลานชี มาร์ท ในประเทศเวียดนาม ซึ่งในปีเดียวกันภายใต้การบริหารของทายาทจิราธิวัฒน์รุ่นที่สามอย่าง ทศ จิราธิวัฒน์ ได้มีการจัดระเบียบและจัดกลุ่มธุรกิจภายในบริษัทใหม่ทั้งหมด ส่งผลให้ทางกลุ่มลดความสำคัญของบริษัทลง เหลือเพียงบริษัทผู้ถือหุ้นที่ถือหุ้นในโรบินสันเท่านั้น อย่างไรก็ตาม จากสภาวะทางเศรษฐกิจที่เปลี่ยนไป ประกอบกับการสร้างความน่าเชื่อถือในตลาดทุนระดับนานาชาติ กลุ่มเซ็นทรัลจึงตัดสินใจปรับโครงสร้างใหม่อีกครั้ง โดยฟื้นฟูเซ็นทรัล รีเทล คอร์ปอเรชั่น กลับมาใหม่ และรวมกลุ่มธุรกิจหลักที่ยังไม่ได้เข้าตลาดหลักทรัพย์ให้อยู่ภายใต้การดูแลของ เซ็นทรัล รีเทล คอร์ปอเรชั่น จากนั้นใน พ.ศ. 2562 ที่ประชุมวิสามัญผู้ถือหุ้นมีมติอนุมัติการแปรสภาพบริษัทฯ เป็นบริษัทมหาชนจำกัด และเริ่มแผนเข้าจดทะเบียนในตลาดหลักทรัพย์แห่งประเทศไทย จากการประกาศซื้อหุ้นของห้างสรรพสินค้าโรบินสัน (ROBINS) ทั้งหมด และรวมผู้ถือหุ้นของทั้งสองบริษัทเข้าเป็นบริษัทเดียวกัน  

หุ้น CRC เข้าซื้อขายในตลาดหลักทรัพย์เมื่อวันที่ 20 กุมภาพันธ์ พ.ศ. 2563 

 ภายหลังการเข้าตลาดหลักทรัพย์ 
หลังจากบริษัทเริ่มเข้าตลาดหลักทรัพย์ บริษัทได้เริ่มขยายธุรกิจอย่างต่อเนื่องทั้งในไทยและเวียดนาม โดยเริ่มจากการเข้าซื้อกิจการแฟมิลี่มาร์ททั้งหมดในประเทศไทย เมื่อวันที่ 27 พฤษภาคม พ.ศ. 2563 และในเดือนกันยายนปีเดียวกัน บริษัทได้ทำคำเสนอซื้อหุ้นทั้งหมดของซีโอแอล เพื่อรวบกิจการบีทูเอส และออฟฟิศเมทกลับคืนมาทั้งหมด และในปีถัดมาบริษัทยังได้ทำคำเสนอซื้อกิจการ เทสโก้ โลตัส ในประเทศไทย แต่ไม่ได้รับเลือกเป็นผู้ชนะการประมูล การลงทุนทั้งหมดของเซ็นทรัล รีเทล ทำให้มูลค่าภาพรวมบริษัทตกลงจนเริ่มส่งผลกระทบกับรายได้และกำไรของบริษัท ทำให้ใน พ.ศ. 2568 บริษัทได้ตัดสินใจตัดขายกิจการรินาเซนเตออกไปให้กับ บจ. ห้างเซ็นทรัลดีพาร์ทเม้นท์สโตร์ ที่เป็นผู้ถือหุ้นใหญ่ และในเดือนธันวาคมปีเดียวกัน บริษัทยังได้ตัดขายกิจการเหงียนคิมทั้งหมดให้กับ พิโคโฮลดิ้ง ซึ่งเป็นผู้ประกอบการร้านจำหน่ายเครื่องใช้ไฟฟ้ารายใหญ่ในเวียดนาม

 ผู้ถือหุ้นรายใหญ่ 
 ข้อมูล ณ วันที่ 6 มกราคม 2568
ลำดับผู้ถือหุ้นรายใหญ่จำนวนหุ้น (หุ้น)% หุ้น1บริษัท ห้างเซ็นทรัล ดีพาร์ทเมนท์สโตร์ จำกัด2,114,284,89035.062DEUTSCHE BANK AG SINGAPORE - PWM277,963,4444.613บริษัท ไทยเอ็นวีดีอาร์ จำกัด210,257,2863.494สำนักงานประกันสังคม110,417,9751.835SOUTH EAST ASIA UK (TYPE C) NOMINEES LIMITED95,094,2661.58

กลุ่มธุรกิจ
ภายหลังการปรับโครงสร้างใน พ.ศ. 2562 เซ็นทรัล รีเทล คอร์ปอเรชั่น ประกอบธุรกิจโดยการถือหุ้นในกิจการอื่นกว่า 130 บริษัท และแบ่งประเภทการประกอบธุรกิจออกเป็น 5 ด้าน ดังต่อไปนี้

กลุ่มแฟชั่น
 ตราสัญลักษณ์   ลักษณะ  จำนวนสาขา  สาขาเรือธง เซ็นทรัล และ โรบินสัน(บริษัท สรรพสินค้าเซ็นทรัล จำกัด)   ตราสัญลักษณ์การค้าหลักของกลุ่มเซ็นทรัล รีเทล นำเสนอสินค้านานาประเภทให้กับกลุ่มลูกค้าที่หลากหลายร่วมการบริการคุณภาพแก่ลูกค้าตามกลุ่มเป้าหมายทั้งเมืองหลักและเมืองรอง ได้รับการจัดอันดับให้เป็นอันดับหนึ่งในด้านจำนวนสาขา พื้นที่ขาย และส่วนแบ่งทางการตลาด  74  เซ็นทรัลเวิลด์ / เมกาบางนา (เซ็นทรัล)โรบินสัน ไลฟ์สไตล์ ราชพฤกษ์ (โรบินสัน)เซ็นทรัล ชิดลม (สาขารูปแบบเฉพาะ) ซูเปอร์สปอร์ต(บริษัท ซี อาร์ ซี สปอร์ต จำกัด)   เครือข่ายร้านจำหน่ายสินค้ากีฬาเฉพาะทางขนาดกลาง-ใหญ่ โดยเน้นจำหน่ายสินค้าคุณภาพให้กับลูกค้าทุกกลุ่ม ทุกประเภท  247  เมกาบางนา เรฟ รันเนอร์(บริษัท เรฟ อิดิชั่น จำกัด)   เครือข่ายร้านจำหน่ายสินค้ากลุ่มกีฬาวิ่งขนาดกลาง โดยเน้นจำหน่ายสินค้าคุณภาพสำหรับกลุ่มนักวิ่ง รวมถึงเป็นผู้แทนจำหน่ายสินค้ากลุ่มวิ่งหลากหลายแบรนด์ให้กับห้างสรรพสินค้าหลายแห่ง รวมถึงซูเปอร์สปอร์ต  150  ไอคอนสยาม เซ็นทรัล มาร์เก็ตติ้ง กรุ๊ป(บริษัท เซ็นทรัล เทรดดิ้ง จำกัด)  เครือข่ายและผู้แทนจำหน่ายสินค้านำเข้าจากต่างประเทศผ่านเคาน์เตอร์จำหน่ายสินค้าในห้างสรรพสินค้าหลายแห่ง รวมถึงร้านค้าแบบเดี่ยว  229  -

กลุ่มฮาร์ดไลน์
 ตราสัญลักษณ์   ลักษณะ  จำนวนสาขา  สาขาเรือธง ไทวัสดุ บีเอ็นบี โฮม และ โก ว้าว!(บริษัท ซีอาร์ซี ไทวัสดุ จำกัด)   ตราสัญลักษณ์การค้าหลักของกลุ่มเซ็นทรัล รีเทล ซึ่งจำหน่ายสินค้าตกแต่งบ้าน อุปกรณ์ปรับปรุงภายในบ้าน และสินค้าเบ็ดเตล็ด  65  บางนา-ตราด (ไทวัสดุ x บีเอ็นบี โฮม)เซ็นทรัล ศรีราชา (โก! ว้าว) เพาเวอร์บาย และ โก! เพาเวอร์(บริษัท เพาเวอร์บาย จำกัด)   ตราสัญลักษณ์การค้าหลักของกลุ่มเซ็นทรัล รีเทล ซึ่งจำหน่ายสินค้าประเภทเครื่องใช้ไฟฟ้าภายในบ้านสำหรับผู้บริโภค  130  เซ็นทรัลเวิลด์ ออฟฟิศเมท(บริษัท ออฟฟิศเมท (ไทย) จำกัด)   ประกอบธุรกิจจำหน่ายสินค้าทั้งในรูปแบบการค้าปลีกและค้าส่ง โดยครอบคลุมทั้งอุปกรณ์เครื่องใช้สำนักงานและเฟอร์นิเจอร์ ขายผ่านหน้าร้านสาขาภายใต้ชื่อ "ออฟฟิศเมท" และร้านแฟรนไชส์สะดวกซื้อสำหรับองค์กรภายใต้ชื่อ "ออฟฟิศเมท พลัส" และขายผ่านระบบคอลเซ็นเตอร์ ระบบออนไลน์ ระบบสั่งซื้ออิเล็กทรอนิกส์เฉพาะแต่ละองค์กร (e-Procurement)  77  เมกาบางนา (ออฟฟิศเมท)หัวหิน (ออฟฟิศเมท พลัส) บีทูเอส และ ธิงค์สเปซ บีทูเอส(บริษัท บีทูเอส จำกัด)   ประกอบธุรกิจร้านจำหน่ายเครื่องเขียน หนังสือ สื่อบันเทิง เพลง ภาพยนตร์ และสินค้าไลฟ์สไตล์ผ่านหน้าร้านสาขาภายใต้ชื่อ "บีทูเอส" และ "ธิงค์สเปซ บีทูเอส" และขายผ่านระบบออนไลน์   143  เซ็นทรัลเวิลด์ เมพ คอร์ปอเรชั่น(บริษัท เมพ คอร์ปอเรชั่น จำกัด (มหาชน))  ประกอบธุรกิจร้านจำหน่ายหนังสืออิเลคทรอนิกส์ (E-Book) ผ่านระบบออนไลน์ "เมพ" และ "เดอะวันบุ๊ค" และให้คำปรึกษาเรื่องการจัดทำ E-Book และการจัดหาอุปกรณ์ ซอฟต์แวร์ หรือโปรแกรมที่เกี่ยวข้อง   -   ออโต้วัน(บริษัท ออโต้วัน จำกัด)  ประกอบธุรกิจศูนย์บริการรถยนต์ ยางและช่วงล่าง ผ่านหน้าร้านสาขาภายใต้ชื่อ "ออโต้วัน"  9  - 

กลุ่มฟู้ด
 ตราสัญลักษณ์   ลักษณะ  จำนวนสาขา  สาขาเรือธง ท็อปส์(บริษัท เซ็นทรัล ฟู้ด รีเทล จำกัด)   ตราสัญลักษณ์การค้าสินค้าประเภทอุปโภคบริโภค  471  เซ็นทรัล ชิดลม โก โฮลเซลล์(บริษัท เซ็นทรัล ฟู้ด โฮลเซลล์ จำกัด)  เป็นเครือข่ายการค้าสินค้าประเภทขายส่ง จับกลุ่มลูกค้าร้านค้า  12  เซ็นทรัล พระราม 2 โก!, มินิโก!, และ ท็อปส์ เวียดนาม(EB Services Company Limited)   เป็นเครือข่ายการค้าสินค้าประเภทไฮเปอร์มาร์เก็ตและซูเปอร์มาร์เก็ตหลักในเวียดนาม 45  ลานชีมาร์ท(Lan Chi Investment and Service Company Limited)   เป็นเครือข่ายไฮเปอร์มาร์เก็ตขนาดเล็กถึงกลางในพื้นที่ชานเมืองและชนบทของประเทศเวียดนามตอนเหนือ   24 

 กลุ่มพร็อพเพอร์ตี้ 
 ตราสัญลักษณ์   ลักษณะ  จำนวนสาขา  สาขาเรือธงโรบินสัน ไลฟ์สไตล์โรบินสัน ไลฟ์สไตล์ เป็นพลาซ่าที่เน้นกลุ่มลูกค้าในเมืองรอง โดยมีพื้นที่เช่าสำหรับร้านค้าของกลุ่มบริษัทฯ และร้านค้าหรือบริการของบุคคลภายนอก 39  ราชพฤกษ์ (ตัดถนนชัยพฤกษ์)โก! มอลล์  เป็นพลาซ่าขนาดใหญ่ ในประเทศเวียดนาม โดยมีพื้นที่เช่าสำหรับร้านค้าของกลุ่มบริษัทฯ และร้านค้าหรือบริการของบุคคลภายนอก 40 

 กลุ่มเฮลธ์แอนด์เวลเนส 
 ตราสัญลักษณ์   ลักษณะ  จำนวนสาขา  สาขาเรือธงท็อปส์แคร์เป็นร้านขายยาและผลิตภัณฑ์เพื่อสุขภาพ จำหน่ายยาสามัญประจำบ้าน ยาใช้ภายนอก อาหารทางการแพทย์ อุปกรณ์ทางการแพทย์  3  เซ็นทรัล พระราม 2ท็อปส์วีต้า  เป็นร้านจำหน่ายวิตามินและอาหารเสริมทั้งในและต่างประเทศ   6  เซ็นทรัล บางนาเพ็ทแอนด์มี  เป็นร้านจำหน่ายอุปกรณ์ ของใช้ สุนัข แมว และสัตว์เลี้ยงทุกชนิด 2 เซ็นทรัล เวสต์เกต

ดูเพิ่ม
 กลุ่มเซ็นทรัล
 เซ็นทรัลพัฒนา

 อ้างอิง 

แหล่งข้อมูลอื่น
 บริษัท เซ็นทรัล รีเทล คอร์ปอเรชั่น จำกัด (มหาชน)

หมวดหมู่:กลุ่มเซ็นทรัล
หมวดหมู่:บริษัทไทยที่ก่อตั้งในปี พ.ศ. 2533
หมวดหมู่:ธุรกิจพาณิชย์
หมวดหมู่:บริษัทค้าปลีกของไทย
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2563